**Cineálacha bia agus dí**

**Éist le Máire agus Tomás ag déanamh amach liostaí siopadóireachta. Cuir tic leis na pictiúir de na rudaí atá ar Liosta Mháire agus ar Liosta Thomáis.**

|  |  |  |
| --- | --- | --- |
|  | **Liosta Mháire** | **Liosta Thomáis** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Cineálacha bia agus dí**

**Béilí**

Féach ar na cineálacha béilí éagsúla thíos. Ar dtús, scríobh na cineálacha bia a itear agus na cineálacha dí a óltar i do thír dhúchais. Cuir ceist ar do pháirtnéir faoina thír dhúchais agus ansin, le chéile, scríobhaigí síos na cineálacha bia a itear agus na cineálacha dí a óltar in Éirinn. Má tá aon fhoclóir uait bain úsáid as d’fhoclóir féin, úsáid ríomhaire an mhúinteora nó iarr ar an múinteoir cabhrú leat. Bain úsáid as an bhfoclóir a bhaineann le *deacrachtaí cumarsáide* a clúdaíodh i d*Topaic 7: Scileanna agus buanna* má bhíonn cabhair uait.

|  |  |  |  |
| --- | --- | --- | --- |
| **Béilí** | **Mo thír dhúchais** | **Tír mo pháirtnéara** | **in Éirinn** |
| **Bricfeasta** |  |  |  |
| **Lón** |  |  |  |
| **Dinnéar** |  |  |  |
| **Tae** |  |  |  |
| **Suipéir** |  |  |  |

1. An bhfuil mórán difríochtaí idir na tíortha ar fad / *Are there many differences between the countries?*
2. An bhfuil an leithéid de bhéilí *tae* agus *suipéir* i do thír dhúchais / *Are there such meals as tea and supper in your country?*
3. Cad é an béile is fearr leat / *What is your favourite meal?*

**Treoracha don mhúinteoir**

**Cineálacha bia agus dí Éisteacht**

**Le múineadh**

Cineálacha éagsúla bia agus dí a ainmniú.

**Moltaí**

1. Tabhair cóip de bhileog **Cineálacha bia agus dí** do gach duine sa rang. Téigh siar ar fhoclóir do bhéilte a clúdaíodh i **dTopaic 6: An Saol Laethúil**:

lón bricfeasta dinnéar

* Bíodh íomhánna réidh agat ar luaschártaí nó ar thréshoilseán nó oscail an sleamhnán **Béilí** sa taispeántas PowerPoint **Gníomhaíochtaí Éisteachta**. Taispeáin na híomhánna don rang, ceann ar cheann, agus iarr orthu an béile lena mbaineann an saghas bia sin a rá.

* Ansin, taispeáin an foclóir dóibh nó scríobh ar an gclár é.
* Nuair a bheidh na foghlaimeoirí ar a gcompord leis an bhfoclóir, iarr ar na foghlaimeoirí éisteacht le Máire agus Tomás ag déanamh amach liostaí siopadóireachta. Caithfidh siad tic a chur leis na pictiúir de na rudaí atá (a) i liosta Mháire (b) i liosta Thomáis de réir mar a chloiseann siad iad.
* Ceartaigh an ghníomhaíocht leis an rang trí iarraidh ar fhoghlaimeoirí éagsúla na freagraí a rá amach.
* Fág an rang i mbeirteanna agus tabhair cóip den bhileog **Cineálacha bia agus dí - Béilí** do gach duine. Mínigh na treoracha ag barr na bileoige dóibh. Tá cineálacha béilí éagsúla sa ghreille. Ar dtús, scríobhfaidh siad na cineálacha bia a itear agus na cineálacha dí a óltar ina dtíortha dúchais.
* Nuair a bheidh sé sin déanta ag gach duine cuirfidh na foghlaimeoirí ceist ar a bpáirtnéirí faoina dtíortha dúchais. Mar shampla:

*Cad a itheann tú don bhricfeasta / don lón / don dinnéar?*

* Cuir an cheist thuas ar chúpla foghlaimeoir mar chleachtadh roimh ré. Ansin, le chéile, scríobhfaidh siad síos na cineálacha bia a itear agus na cineálacha dí a óltar in Éirinn. Má tá aon fhoclóir uathu iarr orthu úsáid a bhaint as a bhfoclóirí féin, an ríomhaire sa seomra ranga nó cabhraigh leo. Iarr orthu chomh maith úsáid a bhaint as an bhfoclóir a bhaineann le *deacrachtaí cumarsáide* a clúdaíodh i **dTopaic 7: Scileanna agus buanna** má bhíonn cabhair uathu. Téigh timpeall an ranga ag cabhrú leo, más gá, agus ag éisteacht lena gcuid cainte. Ceartaigh aon bhotúin a thugann tú faoi deara go háirithe ó thaobh foghraíochta de.
* Ceartaigh an ghníomhaíocht trí cheisteanna a chur ar fhoghlaimeoirí faoina dtíortha, tíortha a bpáirtnéirí agus faoin mbia in Éirinn.
* Déan plé ar na ceisteanna ag bun na bileoige leis na foghlaimeoirí. Roinn an rang i ngrúpaí beaga don tasc seo nó cruthaigh comhrá ranga.

* Mínigh an difríocht idir tae agus suipéir do na foghlaimeoirí muna bhfuil cur amach acu ar na béilí sin.

Moltar na gníomhaíochtaí seo a nascadh leis an mbileog **An Fhoghraíocht** **(Foghraíocht) - *b* leathan, *b* caol agus *b* séimhithe** nó leis an ngníomhaíocht **An Catagóir Ceart** sna gníomhaíochtaí **An Banc Teanga.**

**Script**

**Liosta Mháire**

**Scéalaí:** *Tá Máire ag caint lena fear céile, Simon.*

**Máire:** Tá mé ag dul go dtí an siopa. Cad atá ag teastáil uainn?

**Simon:** Tá arán agus im ag teastáil, pé scéal é.

**Máire:** Arán agus im, ok. Ar mhaith leat iasc don dinnéar agus prátaí b’fhéidir?

**Simon:** Go breá.

**Máire:** Iasc agus prátaí ar an liosta mar sin!

**Simon:** Cad faoi bhuidéal fíona don dinnéar freisin?

**Máire:** Mmm. Fíon geal leis an iasc!

**Simon:** Agus uachtar reoite, b’fhéidir?

**Máire:** Mmm. Cinnte!

**Simon:** *(Osclaíonn sé an cuisneoir)* Oh oh, níl aon bhainne fágtha!

**Máire:** Dhá lítear bainne mar sin. Ceart go leor. Chífidh mé ar ball thú!

**Simon:** Slán leat!

**Liosta Thomáis**

**Scéalaí:** *Tá Tomás ar an nguthán lena chara, Aoife.*

**Aoife**: Hi, a Thomáis. Aon scéal?

**Tomás:** *(agus é buartha, faoi bhrú)* Aoife, …tá mé díreach istigh ó chluiche rugbaí agus tá

teachtaireacht ar an nguthán ó mham. Tá sí ag teacht chun an t-árasán nua a fheiceáil anois!

Tá an áit trína chéile!

**Aoife:** *(Ag gáire*) Tabhair cupán tae di agus píosa císte agus beidh gach rud ceart go leor.

**Tomás:** Tae agus císte? Níl aon bhia san árasán! Ceannaím cupán caife sa gharáiste ar mo

Bhealach go dtí an obair ar maidin, ithim ceapaire san oifig ag am lóin agus téim go dtí an

*chipper* do mo dhinnéar!

**Aoife:** *(go gealgháireach)* Téigh go dtí an siopa *Spar* ag an gcúinne. Faigh tae, bainne, siúcra

agus císte, b’fhéidir buidéal uisce chomh maith. Beidh tú ar ais in am.

**Tomás:** *(Cloisimid scríobadh a phinn agus é ag caint*) Tae, bainne, siúcra agus císte. Buidéal

uisce…

Go maith, smaoineamh maith! Eh, ar mhaith leat dul go dtí *an pizzeria* nua sin don dinnéar

anocht?

**Aoife:** An-smaoineamh ar fad. Feicfidh mé thú ag a hocht a chlog mar sin. Abair ‘Hello’ le do

mham! Slán go fóill!

*(Cloisimid cloigín an dorais ag bualadh)*

**Tomás:** Ó, a Thiarna. Sin í ag an doras cheana féin!